L 282/208
Úradný vestník Európskej únie
SK
31.10.2022
V. TRIEDA NERASTNÉ VÝROBKY
25.
KAPITOLA SOĽ; SÍRA; ZEMINY A KAMENE; SADRA, VÁPNO A CEMENT Poznámky 1.
Ak kontext alebo poznámka 4 k tejto kapitole nevyžadujú inak, do položiek tejto kapitoly patria len výrobky, ktoré sú v surovom stave alebo preprané (tiež pomocou chemických látok, ktorými sa len odstránia nečistoty bez toho, aby sa zmenila štruktúra výrobku), drvené, mleté, práškové, plavené, triedené, preosievané, koncentrované flotáciou, magnetickou separáciou alebo inými mechanickými alebo fyzikálnymi procesmi (okrem kryštalizácie), ale nepatria sem výrobky pražené, kalcinované, získané zmiešaním alebo spracovaním nad rámec uvedený v príslušnej položke.
Výrobky tejto kapitoly môžu obsahovať pridaný protiprašný prostriedok za predpokladu, že tento prídavok neurobí výrobok vhodnejším skôr na špecifické použitie ako na všeobecné použitie. 2.
Do tejto kapitoly nepatrí: a) sublimovaná síra, zrážaná síra alebo koloidná síra (položka 2802); b) farebné hlinky obsahujúce 70 hmotnostných % alebo viac viazaného železa vyjadreného ako Fe2O3 (položka 2821); c) lieky alebo ostatné výrobky 30. kapitoly; d) voňavkárske, kozmetické alebo toaletné prípravky (33. kapitola); e) dolomitové ubíjacie zmesi (položka 3816); f) dlažbové kocky, obrubníky alebo dlažbové dosky (položka 6801); mozaikové kamienky alebo podobné výrobky (položka 6802); strešné krytiny alebo obklady fasád (položka 6803); g) drahokamy alebo polodrahokamy (položka 7102 alebo 7103); h) umelé kryštály (iné ako optické prvky) z chloridu sodného alebo oxidu horečnatého, s hmotnosťou jednotlivých kusov najmenej 2,5 g, položky 3824; optické prvky z chloridu sodného alebo oxidu horečnatého (položka 9001); ij) kriedy biliardové (položka 9504); alebo k) kriedy na písanie alebo kreslenie alebo krajčírske kriedy (položka 9609). 3.
Akékoľvek výrobky zatriedené v položke 2517, ktoré súčasne môžu byť zatriedené do akejkoľvek inej položky tejto kapitoly sa majú zatriediť do položky 2517. 4.
Do položky 2530 patrí, okrem iného,: vermikulit, perlit a chlority, neexpandované; farebné hlinky, tiež kalcinované alebo navzájom zmiešané; prírodná železitá sľuda; prírodná morská pena (tiež v leštených kusoch); jantár; aglomerovaná morská pena a aglomerovaný jantár, v doštičkách, tyčiach, tyčinkách alebo podobných formách, po vyformovaní ďalej neopracované; gagát; stroncianit (tiež kalcinovaný), iný ako oxid strontnatý; úlomky hrnčiarskeho tovaru, tehál alebo betónu.